**Iepirkuma komisijas sniegtās atbildes uz ieinteresēto piegādātāju jautājumiem par atklātu konkursu “Meklēšanas un glābšanas laivas ar dzinējiem un treileri iegāde”, identifikācijas Nr. VAMOIC 2018/233**

1. **Jautājums**

Saskaņā ar tehniskās specifikācijas p.8 jābūt 4 g. žokeja tipa sēdvietas ar atzveltni un no tām 2 gab. ar amortizācijas sistēmu.

Saskaņa ar tehniskas specifikācijas p.52 jābūt 6 g. pasažieru vietas, ieskaitot žokeja tipa sēdvietas.

Cik kopā sēdvietu skaitam jābūt laivā priekš komandas un pasažieriem?

**Atbilde 1**

Laivā jābūt ne mazāk kā 6 (sešām) sēdvietām, no tām ne mazāk kā 4 (četras) žokeja tipa sēdvietas, no kurām vismaz 2 (divas) ar hidrauliskās amortizācijas sistēmu.

1. **Jautājums**

Mūsu iespējamam piegādātājam rādās jautājums par [..] tehniskas specifikācijas punktu 46. Par ko iet runa – par ģeneratoru vai maiņstrāvas ģeneratoru?

**Atbilde 2**

Laivai nepieciešams ģenerators 12 V, 60A, ne mazāk kā 750 W.

1. **Jautājums**

Vēl viens jautājums par [..] tehniskas specifikācijas punktu 84. Par kāda veida stropu komplektu iet runa: vai tās ir virves, kas tiks piestiprinātas uz laivas pacelšanas punktiem, kad būs nepieciešams pacelt laivu ar celtni?

**Atbilde 3**

Tas ir laivas pacelšanas /nolaišanas komplekts (no ūdens ar celtņa palīdzību): (ķēžu stropes, tērauda trošu stropes, tekstila stropes), kas tiks piestiprinātas uz laivas pacelšanas punktiem kā viens no iespējamajiem pacelšanas/nolaišanas variantiem.

1. **Jautājums**

Atklāta konkursa [..] preces piegādes laiks ir noteikts 120 kalendārās dienas, lūdzam Jūs pagarināt preces piegādes termiņu uz 180 kalendārajām dienām. Jo šādu laivu ražošana tiek uzsākta tikai pēc pasūtījuma saņemšanas, kā arī uz laivas ir jāizvieto daudz citu elementu, kuru uzstādīšanas prasa daudz laika,

**Atbilde 4**

Ņemot vērā pasūtītāja vajadzības un nepieciešamību 2019. gadā nodrošināt Jūras spēkus ar meklēšanas un glābšanas laivām, atklāta konkursa nolikumā ir izvirzīta prasība, ka Preces piegādes termiņš ir 120 kalendārās dienas no līguma spēkā stāšanās dienas. Preces piegādes termiņā netiks veikti grozījumi.

1. **Jautājums**

[..]atklāta konkursa [..]tehniskajā specifikācijā 17.punktā norādīts, ka piepūšamais borts sastāv no ne mazāk kā sešām atsevišķi uzpildāmām kamerām. Vēršam Jūsu uzmanību, ka pārsvarā šādas laivas, kuras konstruktīvi ir paredzētas SAR operācijām un ir ražotas saskaņā ar ISO 6185 standartu (profesionālo laivu līdz 8 metru garumam kvalitātes atbilstība), tiek ražotas ar piecām vai septiņām atsevišķi uzpildāmām kamerām, kuras ir savienojamas/ atvienojamas vienā kopējā bortā/ kamerā. Pēc Jūsu sniegtās atbildes jūs rakstāt, ka 6 atsevišķu kameru borti ir vairumam ražotāju.

Lūdzu Jūs precizēt, vai šīs atsevišķās kameras ir no neatkarīgiem un savstarpēji savienotiem nodalījumiem motorlaivas bortos un atsevišķa nodalījuma priekšgalā un katru nodalījumu var uzpumpēt atsevišķi, un tas ir aprīkots ar gaisa papildināšanas vārstu un spiediena izlīdzināšanas vārstu? Ja var būt, tad, lūdzu, miniet, ar kāda tipa vārstiem – marķējums, izgatavošanas materiāls utt.

Lūdzam Jūs norādīt konkrēti, kuri ir šie ražotāji, kuru laivas konstruktīvi paredzētas SAR operācijām ir ar 6 atsevišķām piepūšamām kamerām.

Arvien vēršam Jūsu uzmanību uz to, ka šī prasība nav pamatota, un, kāpēc, piemēram, nav minēts ne mazāk kā 7 vai 8 atsevišķas piepūšanas kameras?

Lūdzam Jūs sniegt atbildes uz augstāk minētajiem jautājumiem un veikt nepieciešamās izmaiņas tehniskajā specifikācijā.

**Atbilde 5**

Laivas tehniskajā specifikācijā 17. punktā norādīts, ka laivas piepūšamie borti sastāv no **ne mazāk** kā sešām atsevišķi uzpildāmām kamerām, kuras atbilstoši laivas garumam nodrošina nepieciešamo drošības pakāpi. Lielākām laivām (7m +) ir 6 vai vairāk kameras ar vārstu katrai kamerai. Tas ir tāpēc, ka tad, ja ir bojāta tikai viena kamera, tad bojājuma ietekme uz laivu ir daudz mazāka. Pasūtītājs tehniskajā specifikācijā ir izvirzījis savām vajadzībām atbilstošas minimālās prasības, tai skaitā attiecībā uz laivas piepūšamajiem bortiem. Taču pretendents drīkst piedāvāt labāku risinājumu, nodrošinot pasūtītāja vajadzības, tas ir, laivas piepūšamie borti drīkst sastāvēt arī no 7 un vairāk kamerām.

Katru kameras nodalījumu var uzpumpēt atsevišķi, un tas ir aprīkots ar inflācijas/deflācijas un pārspiediena gaisa vārstu katrā kamerā. Materiāls bortiem - parasti izmanto: valve models - A1-10; B7; C7; Budget Valve; Flush Fit Valve; Zodiac Delrin and Flush Fit. Pretendents drīkst piedāvāt iepirkuma priekšmetā noteiktās preces ekvivalentu, ja tas atbilst visām tehniskajā specifikācijā noteiktajām prasībām.

Iepirkuma komisija iepirkuma ietveros nav tiesīga sniegt tās rīcībā esošo informāciju par konkrētu ražotāju laivu modeļiem un to aprīkojumu, jo tādējādi netiktu nodrošināta brīva konkurence starp piegādātājiem, jo tiktu nosaukti konkrētu ražotāju konkrēti modeļi, ko varētu uzskatīt par obligātu prasību. Tā ir pretendenta kompetence – sagatavot un iesniegt piedāvājumu par tādu preci, kāda ir noteikta iepirkuma priekšmetā. Taču pretendents drīkst piedāvātās precei piedāvāt funkcionāli labākus risinājumus, kas nodrošina pasūtītāja vajadzību izpildi.

1. **Jautājums**

Atklāta konkursa [..] nolikumā mums nav skaidras prasības attiecībā uz dzinēja uzstādīšanas metodi uz laivas (tehniskās specifikācijas 11. un 37.-50. punkts). Kādam ir jābūt dzinējam, piekarināmam vai stacionāram.

**Atbilde 6**

Pamatojoties uz laivas tehniskajiem parametriem un specifikāciju, uz laivas korpusa **aizmugurējās daļas** tiek stiprināti (piekarināti) **divi dzinēji,** kas paredzēti profesionālai lietošanai, kas nodrošina laivai ne mazāk kā 40 mezglu/ stundā ātrumu pie mērenas viļņošanās (viļņu augstums līdz 0,75 m).

*Iepirkuma komisijas sniegtās atbildes ir neatņemama atklāta konkursa “Meklēšanas un glābšanas laivas ar dzinējiem un treileri iegāde”, identifikācijas Nr. VAMOIC 2018/233, dokumentācijas sastāvdaļa un ir saistošas visiem pretendentiem.*